Muxílidos - Wikipedia, a enciclopedia libre
Arriba, Mugil cephalus, muxo común; abaixo Mugil axillaris
Muxe, munxe ou muxo
Os Muxílidos (muxos ou lisas) (Mugilidae) son unha familia de peixes teleósteos, mariños ou de auga doce, única familia da orde Muxiliformes (Mugiliformes). Están distribuídos por mares temperados e tropicais, próximos á costa.
Corpo musculoso, fusiforme, con grandes escamas adherentes. Cabeza ancha e aplastada. A boca é pequena ou de tamaño moderado, terminal, algo ínfera e sen dentes ou con dentes moi pequenos. Posúen un estómago musculoso e un intestino extremadamente longo. A lonxitude máxima descrita é de 90 cm (FishBase).
Posúen dous aletas dorsais curtas e moi separadas, a primeira espiñosa con 4 espiñas delgadas e a segunda cunha espiña e 7-10 radios brandos; pectorais en situación alta; as aletas pelvianas son subabdominais, cunha espiña e 5 radios brandos; a anal con 2-3 espiñas e 8-11 radios brandos. Caudal furcada, fendida ou truncada. A liña lateral, cando está presente, ás penas é visible.
Móvense agrupados en cardúmenes e aliméntase de pequenas algas, diatomeas e detritos dos sedimentos do fondo. A súa pesca ten certa importancia comercial.
Divídense en 17 xéneros con 72 especies:
Xénero Agonostomus (Bennett, 1832)
Xénero Aldrichetta (Whitley, 1945)
Xénero Cestraeus (Valenciennes en Cuvier y Valenciennes, 1836)
Xénero Chaenomugil (Gill, 1863)
Xénero Chelon